Celoslovenské testovanie žiakov 9. ročníka ZŠ

T9-2012

Riadny termín: **14. marec 2012 (streda)**

**Komu je testovanie určené:**

Žiakom 9. ročníka ZŠ v SR s vyučovacím jazykom slovenským, maďarským

a ukrajinským, vrátane žiakov so zdravotným znevýhodnením (okrem žiakov

s mentálnym postihnutím)

**Ciele testovania:**

získať obraz o výkonoch žiakov pri výstupe z druhého stupňa ZŠ (ISCED 2)

a monitorovať úroveň ich pripravenosti na ďalšie štúdium (ISCED 3)

porovnať výkony jednotlivých žiakov a škôl

poskytnúť školám, decíznej sfére a širokej odbornej verejnosti spätnú väzbu

o úrovni vedomostí a zručností žiakov v testovaných predmetoch, ktorá

napomôže pri skvalitňovaní vyučovania

**Aké predmety sa testujú:**

slovenský jazyk a literatúra, maďarský jazyk a literatúra, ukrajinský jazyk

a literatúra, slovenský jazyk a slovenská literatúra,

matematika

Aký rozsah učiva sa testuje:

**Testuje sa učivo, ktoré sa preberá na II. stupni ZŠ – od 5. ročníka do polovice 9. ročníka ZŠ.**

Aké náročné sú úlohy:

**Úlohy v teste sú zaradené do troch úrovní**:

1. Zapamätanie a porozumenie – jednoduché myšlienkové operácie,

priraďovanie, zoraďovanie, triedenie, porovnávanie.

2. Špecifický transfer – vyžadujúce zložitejšie myšlienkové operácie, aplikáciu

vedomostí – indukciu, dedukciu, vysvetľovanie, dokazovanie a pod.

3. Nešpecifický transfer – zložitejšia aplikácia vyžadujúca tvorivý prístup,

riešenie problému, hodnotenie a pod.

**Akého typu sú testy T9 a aká je ich očakávaná úspešnosť**:

Sú to testy relatívneho výkonu, tzv. NR testy – norm-referenced (rozlišujúce).

Výkon žiaka sa porovnáva s výkonom ostatných žiakov, ktorí riešili ten istý

test. Úspešnosť jedného žiaka závisí od neúspechu ostatných žiakov.

**Očakávaná priemerná úspešnosť žiakov je 50-60 %.**

**Rozdiel medzi percentom a percentilom**:

Kým percento vyjadruje úspešnosť žiaka dosiahnutú v teste, percentil

vyjadruje v percentách dosiahnuté poradie žiaka v celej populácii testovaných

deviatakov na Slovensku.

**Povolené pomôcky**: kalkulačky, rysovacie pomôcky, modré alebo čierne guľôčkové pero

**Zakázané pomôcky**: mobilné telefóny, výpisky, študijné materiály, učebnice a pod.

**Termín zaslania výsledkov:**

V elektronickej podobe získajú ZŠ výsledky začiatkom apríla 2012.

Výsledkové listy dostanú ZŠ v polovici apríla 2012.

Náhradný termín:

Náhradné testovanie sa bude konať 27. marca 2012 (utorok).

Náhradné testovanie sa bude konať v príslušných krajských mestách.

Zúčastniť sa ho môžu iba žiaci, ktorí sa z objektívnych dôvodov nemohli

zúčastniť riadneho termínu.

Prihlášku je možné podať do 16. marca 2012.

Výsledky testovania v náhradnom termíne získajú ZŠ v polovici apríla 2012.